runetrust/blame-folketinget-dk huggingface dataset:
Vibeke Kiil (CD), 1998-01-23:
Da Centrum-Demokraternes ordfører ikke kan være til stede, skal jeg på partiets vegne fremføre følgende: Af bemærkningerne til lovforslag nr. L 142, som lige er blevet behandlet, fremgår det, at Patientklagenævnet faktisk allerede har besluttet at iværksætte initiativer, der går i samme retning som dette beslutningsforslag. Én gang om måneden og altså ikke kun i nævnets årsberetning vil der blive udsendt et nyhedsbrev med kommentarer til og resumeer af afgørelser, og det mener CD er positivt.
Henriette Kjær (KF), 2007-05-22:
Det har været meget afgørende for os Konservative, at vi netop har fået en model, der bygger på objektive kriterier, så vi får flest muligt indstillet på, at de får fokus drejet væk fra, at der kun er et liv i Danmark, men at man altså skal tilbage og hjælpe med at bygge sit land op der, hvor man nu end kommer fra.
Ole Sohn (SF), 2002-01-23:
Man siger i bemærkningerne til lovforslaget, at sådan som den sociale pensionsordning fungerer i sin nuværende form, har den størst betydning for grupper, der i deres aktive tilværelse har haft relativt lave indkomster, som har haft en mindre stabil tilknytning til arbejdsmarkedet, eller som har været beskæftiget uden for arbejdsmarkedspensionsdækkede områder.
Lene Espersen (KF), 2002-03-18:
Det er regeringens holdning, at det skal have konsekvenser for den unge at overtræde de vilkår, der er fastsat. Reaktionen ved overtrædelse af de fastsatte vilkår skal være umiddelbar og mærkbar. Politiet skal derfor, især sammen med de sociale myndigheder, følge op på sager, hvor der fastsættes vilkår, og det skal i alle tilfælde effektivt kontrolleres, at vilkårene overholdes.
Brian Mikkelsen (KF), 2000-03-03:
Men det er nok det, man er bange for fra regeringens og venstrefløjens side i den her sag: Man er bange for, at flertallet af kommuner vil sige nej, man er bange for, at de kommuner, som sidder med problemerne tæt inde på livet, og som sidder og skal forsøge at løse problemerne, siger: Nej, vores erfaring med det her er simpelt hen for ringe.
Sjúrður Skaale (JF), 2022-05-20:
Da det gjaldt den store sag, som vakte international bevågenhed, om telekommunikation – det var i CNN, og det var i New York Times, og der var ambassadører, der rejste i pendulfart til Færøerne, og der var amerikanske senatorer, som var på Færøerne – gjorde det, at vi følte, at det var vores beslutning.
Line Barfod (EL), 2007-05-09:
Og hele ideen om at indføre uagtsomt socialt bedrageri er i dyb modstrid med de diskussioner, vi ellers har på retsområdet, hvor vi har afvist at indføre uagtsomt bedrageri for folk oppe i toppen af erhvervslivet, fordi vi mener, at så bliver det for svært for dem at gennemskue, hvordan reglerne er.
Henning Hyllested (EL), 2014-12-11:
Og det er jo netop for at sikre mod social dumping, for at sikre, at der er fair konkurrence, og for at sikre, at der køres til overenskomstmæssige forhold, og her er godsloven netop så fremragende, at den i virkeligheden sikrer det – hvis der ellers føres den tilstrækkelige kontrol med, at loven så også overholdes.
Esben Lunde Larsen (V), 2012-05-30:
Jeg tænker på den harske kritik, som Advokatrådet, som Realkreditrådet, som mange andre har rejst af regeringens politik på det her område, ikke mindst af det problem, at statsministeren med den lovgivning, der blev gennemført, hiver rigtig, rigtig mange penge ud af det danske landbrugs konkurrenceevne og dermed også af eksportdelen?
Kim Edberg Andersen (DD), 2025-03-14:
Så hvis man ikke selv har tænkt sig at svare Liberal Alliance, kunne jeg godt tænke mig at få et svar på, hvornår man har tænkt sig at få fingeren ud, som hr. Ole Birk Olesen jo egentlig sagde, for det er jo ret væsentligt. Det andet, jeg synes man som regeringsordfører kommer ret nemt om ved, er, at man slår det her med administrative bestemmelser hen ved at sige: Vi ændrer så lige lidt administrative bestemmelser.
Anne Grete Holmsgaard (SF), 2004-06-04:
Men ministeren svarede ikke på, at når nu Elsam har købt NESA, som hele tiden har været et fuldt skattepligtigt selskab, fordi det var et aktieselskab før elforsyningsloven og stadig væk er et aktieselskab, så må det betyde, at Elsam er omfattet af forbuddet mod sambeskatning.
Henning Hyllested (EL), 2012-04-11:
Man kunne egentlig få den tanke, at det var på tide at trække i den nødbremse, som jo fremgår af Europa-Parlamentets og Europa-Rådets forordning 1072 fra 2009, hvor der faktisk gives mulighed for – i tilfælde af alvorlige forstyrrelser på markedet for national transport – at sætte ind og igangsætte en procedure, hvor man måske ophæver de her regler.
Elisabeth Arnold (RV), 2003-01-23:
Alle har også udtrykt stor opslutning om nødvendigheden af øget demokratisk kontrol, både den demokratiske kontrol, vi har med det europæiske samarbejde, og så sandelig også på det område, som justitsministeren berørte her til sidst, med Interpol, hvor der jo i øjeblikket ikke er nogen demokratisk kontrol, i hvert fald sådan som vi ser det.
Frank Dahlgaard (KF), 1998-06-03:
Det Konservative Folkeparti ser overordnet dette forslag som led i det tilskudscirkus, der efterhånden har udviklet sig omkring energi og miljø og såkaldt grønne afgifter, som man har kradset ind, og som man har givet tilsagn om skal tilbageføres til erhvervslivet.
Søren Søndergaard (EL), 2020-02-27:
Men nede i Europa-Parlamentet stemmer man så om 153 forslag fra Kommissionen om, hvor man skal placere EU's penge, heraf er der 35, tror jeg, olie- og gasprojekter, og der er ifølge Information en olieterminal i Gdansk, der er en gasledning til Malta, og der er en olieledning til Bratislava, og en lang række af de her projekter har en løbetid på over 40 år – det vil sige til efter, at EU skal være klimaneutral.
Christian H. Hansen (DF), 2008-05-29:
Det, at der er 16 pct. flere, der er blevet selvforsørgende, er jo netop med til at flytte uligheden i den rigtige retning - den, som fru Lene Hansen selv omtaler. Hvis det var sådan, at 300-timers-reglen havde medført, at der var 20 pct. færre, der var blevet selvforsørgende, så kunne vi tage debatten, og så kunne vi bruge det skræmmebillede, som fru Lene Hansen maler op, men det er faktisk ikke det, der er virkeligheden.
Elsebeth Gerner Nielsen (RV), 2007-05-11:
Vi står med noget, som jeg betvivler effekten af, og det kan dokumenteres i udvalgsarbejdet, og det rummer også en betydelig økonomi at flytte præparater, som man kan købe i håndkøb over på receptpligt – præparater, som af langt, langt de fleste patienter administreres fuldstændig uproblematisk.
Line Barfod (EL), 2010-11-18:
Ofte når vi diskuterer ældrepleje, bliver plejehjemmet Lotte jo med rette fremhævet for at være et godt sted, men det, der er væsentligt at holde fast i, er, at der har man jo netop valgt ikke at følge de mange stramme regler, som regeringen og Dansk Folkeparti har lagt ned over, hvordan man skal styre plejehjem og ældrepleje.
Arne Toft (S), 2003-04-22:
: Jamen jeg synes, det er godt, jeg synes også, det er rigtigt, men det er da kommunernes penge, man vil tage af, det er vel ikke regeringens penge. Situationen er sådan i dag, at der jo er flere og flere kommuner, der får større og større problemer - Horsens er med, Svendborg er med og kommuner i den størrelsesorden - og derfor er der også behov for flere penge.
Karina Adsbøl (DF), 2017-11-23:
Jeg har også yderligere spørgsmål til, hvordan sådanne selskaber kan ophæves, da lovforslaget jo lægger op til, at Ankestyrelsen ikke længere har kompetence til at ophæve kommunale fællesskaber, men at det er de deltagende kommuner, der træffer denne beslutning, og at den skal træffes i enighed.
Frank Aaen (EL), 2000-04-27:
Det er korrekt, at der ikke er formelle kvoter for etablering af almennyttige boliger, men efter at man omlagde finansieringen og pålagde kommunerne en større del af finansieringen, er det jo gået akkurat, som vi spåede: Der kom en dramatisk nedgang i igangsættelsen af det almennyttige boligbyggeri.
Frank Dahlgaard (KF), 1997-11-05:
Det Konservative Folkeparti har en vis sympati for dette forslag, fordi vi mener, at hovedindsatsen i den danske folkeskole med hensyn til sprog skal gå på at lære børnene dansk og ikke bruge kræfter og ressourcer og tid på eksotiske fremmedsprog som arabisk og swahili, og hvad det nu kan være.
Kristen Touborg (SF), 1999-11-24:
Jeg hører Socialdemokratiets ordfører sådan, at udsagnet var, at overrabbiner Bent Melchior i går fortalte ordføreren, at jeg ikke har overværet, at overrabbineren har halssnittet 12 stk. kvæg plus får - at jeg ikke har overværet det, at jeg ikke har været til stede.
Poul Andersen (S), 1999-11-19:
Dels har ministeren været i udvalget og diskuteret, hvad der kunne gøres, og derudover ligger der også - sådan føler vi det i Socialdemokratiet - en forpligtelse for dem, der sidder i den politiske følgegruppe, til også at få problemet løst efter den 1. april, og det tager vi som en helt naturlig forudsætning.
Kim Behnke (UP), 2001-05-18:
Det svarer til, at man pålagde Den Kgl. Porcelænsfabrik en særlig afgift, som skulle gå til forskellige keramikere rundtomkring i landet, og derudover pålagde man også Den Kgl. Porcelænsfabrik, at de nede i deres udstillingslokale stillede plads til rådighed for disse amatørkeramikere.
Mai Mercado (KF), 2025-03-12:
For vi har jo som sagt fået udbygget motorvejen vest for Odense og frem mod Middelfart, og med den beslutning, som vi træffer her i dag, og som er historisk, så kan vi altså nu få udbygget motorvejen syd om Odense og spare ikke bare fynboerne for at holde i kø, men også alle andre, som kører på tværs af Danmark.
Ellen Trane Nørby (V), 2019-02-27:
Derfor vil jeg gerne igen understrege, at det fremgår klart af sundhedsreformen, at regeringen forventer, at de placerede beredskaber ikke flyttes i de kommende år, så der netop ikke sker forringelser i dækningen, og så vi kan være trygge ved, at det akutberedskab, vi har i dag, også er der i morgen.
Lene Espersen (KF), 2005-03-03:
Flere af ordførerne har været inde på, at den særlige afdeling, som vi har etableret på Københavns Politigård, skulle udgøre sådan et særligt retssikkerhedsmæssigt problem, og der er egentlig også flere, der har givet udtryk for, at den nok ikke rigtig virkede efter hensigten.
Gitte Lillelund Bech (V), 2012-05-22:
Men jeg vil så også sige, at vi i Venstre mener, at vi godt kan styrke dansk turismes konkurrenceevne, uden at der gives afgiftsfritagelse for elafgift for forlystelser i Danmark – for det er jo det, der reelt set ligger i det med bilag 1, nemlig at forlystelser i Danmark ikke skal betale elafgift.
Karsten Lauritzen (V), 2014-11-05:
Det, jeg så godt vil spørge ministeren om her som afslutning, er, om ministeren kan sige – når der ikke er klarhed over, hvor mange man præcis rammer – at vi nok er nede i noget, der ligner en fjerdedel, altså ikke størstedelen, men omkring en tredjedel eller fjerdedel af asylansøgere, som vil blive ramt af de stramninger, som regeringen lægger op til, altså at det sandsynligvis ikke vil blive meget mere end det.
Christian Rabjerg Madsen (S), 2017-11-29:
Har ministeren på trods af gentagne henvendelser i pressen og gentagne opråb fra forpagterparret ikke forholdt sig til, om det forhold, at de har haft det her hotel i familien i mere end 60 år, ikke skulle være en vægtig nok grund til at give dem forkøbsretten?
Inger Støjberg (V), 2007-11-29:
Det ændrer jo ikke ved, at klimaet også er meget højt på dagsordenen, og jeg må sige, at de punkter, der ligger i det forslag, som bl.a. fru Mette Gjerskovs parti bakker op om, jo i virkeligheden borger for et rigtig godt samarbejde også på klimaområdet, som der også vil blive indkaldt til forhandlinger om.
Leif Mikkelsen (V), 2005-05-03:
Hvis vi går til det frivillige foreningsarbejde, kan vi læse i dagspressen, at der faktisk er mange foreningsledere, der efterlyser, at det her bliver obligatorisk, så det ikke er et spørgsmål om nyfigenhed eller andet, der skal afgøre, om de indhenter attester, men at de får et signal om herfra, at det gør man bare.
Brian Mikkelsen (KF), 2013-05-28:
Så uanset hvad man lægger oven på, fordi flypriser efterhånden er udsat for intensiv konkurrence med de nye lavprisselskaber – og godt for det, det viser, at konkurrence hjælper, for priserne kommer ned i meget lavere niveauer – vil det betyde noget i konkurrencen med Hamborg, med Malmø og med den nye lufthavn i Berlin og måske også andre destinationer.
Preben Bang Henriksen (V), 2012-04-11:
Advokatrådet har her foretaget en undersøgelse, der viser, at i forbindelse med fri proces-sager, hvor der er det samme omkostningsparameter både hos borgerens og statens advokat, er statens advokatregninger tre gange så høje som det salær, der tilfalder borgerens advokat.
Kristen Touborg (SF), 2003-05-26:
Når jeg alligevel tager fat på den led, er det, fordi jeg mener, det er lidt vigtigt at sikre, at vi får de her debatter, og jeg må jo fortælle ministeren, at jeg faktisk har haft ret stort besvær med at få den her debat bragt ind i Folketinget, fordi ministerens redegørelse kom så sent.
Kim Behnke (FP), 1997-11-19:
Vi har alle sammen et ønske om, at fragt bliver flyttet fra landevejene og ud på alt lige fra coastere til småskibe og pramme og andet, som kan transportere gods rundt mellem havnene, fordi der er masser af plads ude på vandet, og en ton transporteret på havet forurener mindre end en ton transporteret på landevejene.
Anders Samuelsen (RV), 2003-12-17:
Af det radikale forslag fremgår det, at hvis vi får gennemført vores forslag om et obligatorisk medlemskab af a-kasse, skal samtlige de ekstra kroner, der betales af de sidste 20 pct., som i dag lever af, at andre betaler for dem, gå til at sætte skatten på arbejde ned for de 80 pct., som i dag betaler for de sidste 20 pct.
Villy Søvndal (SF), 1998-01-30:
Jeg synes, det var befriende at høre en borgerlig, der turde stå ved virkningerne af forslaget - jeg tænker på hr. John Vinthers indlæg - for selv om det tog lidt tid, har vi altså fået fastslået, at det betyder stigninger. Hvad ville konsekvenserne være, hvis man gennemførte Fremskridtspartiets forslag over tid?
Aase D. Madsen (DF), 1999-04-08:
Hvis hr. Søren Kolstrup vil have mere at vide om nabogener, om naboer, der er magtesløse, der må se til og ikke kan gøre spor, medens deres huse bliver usælgelige, og som bliver udsat for gener med blink, lyd osv., hvis hr. Søren Kolstrup vil vide noget om de problemer, som det giver i landskabet, de problemer, det giver for naboerne, kan jeg opfordre hr. Søren Kolstrup til at tage over til Jylland. Der er et møde den 20.
Ole Sohn (SF), 2002-05-14:
Derfor vil jeg gerne bede ministeren, jeg vil gerne bede hr. Jacob Buksti, jeg vil gerne bede hr. Helge Adam Møller, jeg vil gerne bede hr. Peder Sass, fru Jytte Wittrock, fru Ester Larsen og andre, der er valgt i de to amter, og som er medlemmer af det her Ting, om at gå op og forklare, hvorfor de gerne vil være med til at lave en løsning, som vi beviselig ved vil forringe forholdene for togpendlerne fra de pågældende amter.
Jakob Ellemann-Jensen (V), 2016-06-01:
Hver gang jeg er kommet til at sige noget i den retning i nogle af medierne, når jeg skal kommentere meningsmålinger, hvilket jeg i øvrigt skal alt for ofte, har jeg fået – og det er til resten af Tingets behagelige oplysning – en rasende sms fra hr. Ole Birk Olesen bagefter, hvori han påpeger, at det i hvert fald ikke er rigtigt, og at Liberal Alliance enormt gerne vil tage ansvar.
Frank Aaen (EL), 2012-11-22:
Så synes vi, det er et særskilt problem, som der ikke tales så meget om, at vi i forhold til nogle nydelsesmidler, alkohol og tobak, for at være mere præcis, i virkeligheden – og det tror jeg vi er fælles om i Folketinget – gerne ville fastsætte en højere pris af hensyn til sundheden, men at vi i Danmark er forhindret i at føre den sundhedspolitik, vi gerne vil føre ved hjælp af priser, fordi vi har grænsehandelsproblemet.
Peter Skaarup (DF), 2021-05-20:
Altså, det er jo noget, der plager folk i meget lang tid, i årevis, så derfor vil jeg jo gerne sikre mig, at vi får flertal ikke bare for det principielle, men at vi også sørger for, at dem, der laver de her forbrydelser, reelt får en straf, når vi er færdige med det her arbejde.
Morten Helveg Petersen (RV), 2005-06-01:
Jeg har interesseret mig lidt for beslutningsgrundlaget for hele strukturreformen og har i løbet af dagen egentlig glædet mig til at spørge finansministeren om, hvorvidt man i Finansministeriet har regnet på de økonomiske konsekvenser af strukturreformen, og ifald man har, om det så er noget, man vil delagtiggøre os andre i.
Claus Hjort Frederiksen (V), 2004-05-12:
Det forhold forsøger vi nu at ændre på som led i regeringens handlingsplan for nedbringelse af sygefraværet, og vi er derfor ved at udarbejde en forbedret visitations- og opfølgningsmodel, hvor indsatsen især rettes mod de komplicerede sager, hvor folk typisk bliver ramt af varighedsbegrænsningen.
Claus Hjort Frederiksen (V), 2002-05-28:
På denne baggrund er der efter Justitsministeriets opfattelse ikke tale om, at de berørte borgere har kunnet indrette sig i tillid til lovgivningen på en sådan måde, at lovforslagets tilbagevirkende kraft giver anledning til retssikkerhedsmæssige betænkeligheder.«
Gyda Kongsted (V), 1998-06-18:
Det er vedrørende Venstres og Kristeligt Folkepartis, De Konservatives og Dansk Folkepartis ændringsforslag nr. 2, som vi trækker tilbage, idet vi har fået sikkerhed for, at det bliver taget ind i L 82, når man behandler lovforslaget i Retsudvalget.
Carolina Magdalene Maier (ALT), 2016-04-01:
I tråd med Enhedslistens ordfører er vi sådan set enige i, at Dansk Sygeplejeråds forslag om, at sygeplejersker skal kunne få lov til at foretage en priktest uden at skulle have, kan man sige, myndighed givet dertil af en læge, kunne være en mulig vej frem.
Bjarne Laustsen (S), 2008-05-08:
Der var det sådan, at mange af Venstres kandidater, også nogle, der opnåede valg jeg tror faktisk på det grundlag, for det var en populær sag i Nordjylland at sige ja til gruppeeksamen - gik ud og sagde, at det var det, de ville arbejde for, når de kom herind, og nogle af dem sagde også, at de ville stemme imod deres eget parti og regeringen osv. Nu ser situationen lige pludselig helt anderledes ud.
Frank Dahlgaard (UP), 2000-05-23:
Jeg mener - og det ved Folketinget godt at jeg mener - at det er rigtigt at holde fast i kronen, og det gør man ved at stemme nej ved den folkeafstemning, som vi måske skal have den 28. september, hvis ikke det hele bliver aflyst, fordi euroen falder og tyskerne melder fra.
Morten Messerschmidt (DF), 2006-05-02:
Derfor har vi rejst denne forespørgselsdebat i forhåbning om, at statsministeren og udenrigsministeren vil fremlægge regeringens syn på forhandlingerne med Tyrkiet, og hvordan regeringen ser perspektivet for Tyrkiet, især set i lyset af de enorme problemer, Tyrkiet har med at leve op til de almindelige kriterier for medlemskab.
Per Stig Møller (KF), 2005-11-23:
Det ved jeg godt at hr. Frank Aaen vil benægte, men jeg kan altså yderligere konstatere, at den avis, der bragte meddelelsen om flyselskabet frem, ved at henvende sig til bruden har fået bekræftet, at der var tale om bryllupsgæster, og bruden M020S13221353tojo.fm Page 1332 Tuesday, January 31, 2006 1:27 PM må jo nok vide, om det er fanger eller bryllupsgæster, hun har fået på besøg.
Lars Boje Mathiesen (UFG), 2023-12-07:
Med den her flertalsregering frygter jeg for folkestyret, for jeg er ret sikker på, at man sidder på ministerkontorerne og siger: Det her er en behagelig måde at være folkestyre på; det her er en behagelig måde at være regering på, for der er ingen, der kan røre os.
Kim Mortensen (S), 2008-05-06:
Så resultatet for erhvervsskolerne, for de nye erhvervsakademier er, at de enten har et rundt nul eller har et minus på bundlinjen som indgang til at løse den opgave, som et meget stort flertal i Folketinget har givet dem, nemlig at etablere de nye erhvervsakademier, ti i alt.
Aage Frandsen (SF), 2004-02-24:
Jeg kan godt forstå, at man indimellem føler, at vi, som bor i den sydlige del af rigsfællesskabet, kan opføre os på en sådan måde, som kan minde lidt om noget, som var engang, før de pågældende områder blev en del af rigsfællesskabet, men var danske kolonier.
Jakob Ellemann-Jensen (V), 2016-10-06:
Men hvad så med – det er typisk sådan kritikken af helhedsplanen starter, og kritik har der sandt at sige været en del af, og vi har efterhånden været vidt omkring – ulighed, klima, SU, kontanthjælpsloft, tilbagetrækningsalder, mindre regulering af overførselsindkomster, rentefradrag til folkepensionister med store boliglån, børnecheck til barn nummer 4 til 17, og jeg skal komme efter Tinget – altid med knopperne og kritikken forrest og med modet og ambitionerne gemt væk.
Lars Barfoed (KF), 2004-05-12:
Derfor er vi i den konservative folketingsgruppe også parate til at støtte et lovforslag, der får den konsekvens, som også lovforslaget her lægger op til. Men vi er enige med ministeren i, at det vil være hensigtsmæssigt først at få foretaget en grundig udredning af, hvordan vi teknisk bedst muligt kan indrette forslaget, og i den forbindelse også få hørt de parter, som man normalt hører i denne sammenhæng, så vi får det bedst mulige lovforslag udformet.
Maria Reumert Gjerding (EL), 2016-04-08:
Og det er derfor, jeg synes, det stadig væk er relevant at opretholde det her forslag – altså fordi vi er nødt til at dykke ordentligt ned i det og se på, hvad det er, EU måske er på vej med, før vi konkluderer, at et nationalt forbud ikke er nødvendigt længere.
Kristian Thulesen Dahl (DF), 2021-04-13:
Den rammeaftale, vi lavede, indikerer jo også, at den både kan rykkes den ene og den anden vej, og det er klart, at når danskerne så viser sig så ansvarlige, som danskerne gør, skal man også honorere det, ved at der åbnes hurtigere, end der ellers er aftalt.
Lars Boje Mathiesen (UFG), 2024-04-04:
Men der synes jeg jo bare, at det er dejligt, og de penge skal jo så gå til at betale af på den statsgæld, som vi stadig væk har, og hvor vi faktisk stadig væk betaler milliarder – sidste gang var det så positivt i forhold til renterne, men ellers betaler vi ofte renter af den statsgæld, som vi har.
Morten Homann (SF), 2002-04-23:
Jeg er åben over for, at man kan lave nogle reformer, og det er der flere af de andre partier som også er, og den diskussion vil vi tage. Men det, der er det grundlæggende spørgsmål her, er, hvordan man kan lave en reform af vurderingsorganisationen, så man undgår lovsjusk og sikrer, at borgernes retssikkerhed bliver bevaret. Det grundlæggende problem er ikke bare, at man har et skattestop, og at folk ikke kan risikere at skulle betale mere, end de har gjort tidligere.
Mogens Lykketoft (S), 2001-01-31:
Jeg er også enig med hr. Søren Søndergaard i, at dette med religionsfriheden selvfølgelig også er at værne om retten til, hvis det er det, man ønsker, ikke at dyrke nogen religion. Med de bemærkninger vil jeg sådan set glæde mig over, at et meget stort flertal i Folketinget dog kan enes om at vedtage det af hr. Kofod-Svendsen m.fl. foreslåede forslag til vedtagelse.
Søren Krarup (DF), 2003-02-26:
Giver integrationsministeren mig så ikke ret i, at så skal flygtninge tilbage ud fra netop det principielle synspunkt, som heldigvis er kommet til at bestemme en del af vores udlændingepolitik, at en flygtning er en person, der skal tilbage til sit hjemland, når der er fred, og han skal ikke gøres til indvandrer?
Heidi Bank (V), 2023-12-15:
Det er også værd at understrege, at vi i dag allerede har otte universiteter, som er geografisk fornuftigt fordelt i hele Danmark, at der allerede pågår en tæt dialog mellem universiteterne og det private, hvor megen forskning er direkte afhængig af ønsker og finansiering fra private virksomheder og fonde, hvor nye uddannelser udbydes i dialog med det private, og hvad der efterspørges, og hvor der også er en sund konkurrence imellem universiteterne.
Christian Juhl (EL), 2015-10-20:
Men derfor vil jeg nu gerne opfordre den danske udenrigsminister til at fortsætte et forsøg på dialog med den nødvendige kritiske holdning til Putin og hans skøre ideer og i hvert fald at fremme mulighederne for at se på: Hvor pokker kan vi mødes, hvordan kan vi bevare våbenhvilen i Ukraine, hvordan kan det udvikles til en egentlig fred?